Document ID: 32001R0385

Kommissionens forordning (EF) nr. 385/2001
af 26. februar 2001
om ændring af forordning (EF) nr. 2848/98 for tobakssektoren, for så vidt angår grænsen for det tilladte vandindhold ved levering af visse tobakssorter og de anerkendte produktionsområder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 1336/2000(2), særlig artikel 7, og
ud fra følgende betragtninger:
(1) Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren(3), senest ændret ved forordning (EF) nr. 1249/2000(4), fastsættes det i artikel 15, stk. 2, første afsnit, at størrelsen af den faste del af præmien og af de mængder, der skal afskrives på produktionskvotebeviserne, beregnes på grundlag af tobaksbladenes vægt, og i artikel 15, stk. 2, andet afsnit, fastsættes det, at vægten justeres i forhold til det vandindhold, der er fastsat i bilag IV for den pågældende sort, dog med en 4 %-grænse. Visse sorter tobak i sortsgruppe II og III, der ifølge traditionelle metoder lufttørres i traditionelle tørreanlæg, fremstilles i områder, hvor der i leveringsperioden kan forekomme store mængder nedbør. Under disse vilkår er det vanskeligt at kontrollere vandindholdet på leveringstidspunktet ved hjælp af traditionelle lufttørringsmetoder. Der bør derfor ske en tilpasning af det højst tilladte vandindhold for disse tobakssorter.
(2) I forordning (EF) nr. 2848/98 fastsættes det i artikel 8, at de i artikel 5, litra a), i forordning (EØF) nr. 2075/92 nævnte produktionsområder er angivet i bilag II til forordning (EF) nr. 2848/98. Portugal har anmodet Kommissionen om, at området "Beiras" føjes til listen over de produktionsområder, der er anerkendt som produktionsområder for tobak i sortsgruppe I. "Beiras"-området i Portugal er et traditionelt produktionsområde, som er anerkendt for sortsgruppe II. Bilag II til forordning (EF) nr. 2848/98 bør derfor ændres med henblik på tilføjelse af dette område til listen over anerkendte produktionsområder for sortsgruppe I.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
I forordning (EF) nr. 2848/98 foretages følgende ændringer:
1) Artikel 15, stk. 2, affattes således:
"2. Størrelsen af den faste del af præmien, der skal betales enten til producentsammenslutningen, som videregiver beløbet i sin helhed til de enkelte medlemmer af sammenslutningen, eller til de enkelte producenter, der ikke er medlemmer af en sammenslutning, og af de mængder, som skal afskrives på de pågældendes produktionskvotebeviser, beregnes på grundlag af vægten af den tobak i blade af den pågældende sortsgruppe, der opfylder mindstekravene til kvalitet, og som overtages af forarbejdningsvirksomheden.
Hvis vandindholdet er større eller mindre end det indhold, der i bilag IV er fastsat for den pågældende sort, justeres vægten tilsvarende for hvert point afvigelse, men kun inden for de tolerancegrænser, der er fastsat i samme bilag."
2) Bilag II affattes som angivet i bilag I til nærværende forordning.
3) Bilag III affattes som angivet i bilag II til nærværende forordning.
4) Bilag IV affattes som angivet i bilag III til nærværende forordning.
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. februar 2001.

Labels: 3
17
5
6